У гэты час, дзякуючы няўдаламу кіраваньню, Львоўскі аўтазавод, які вырабляў аўтобусы і тралейбусы ЛАЗ фактычна спыніў вытворчасьць. Праблемы на прадпрыемстве пачаліся крыху раней - пасьля продажу заводу расейскім інвэстарам Алегу і Ігару Чуркіным. Завод сыходзіць з некалькіх рынкаў, не выконвае ўмовы паставак тэхнікі на Еўра-2012, вядзецца скарачэньне пэрсаналу. У 2013 годзе абсталяваньне са Львова было вывезена ў Днепрадзяржынск на мясцовы аўтобусны завод. Але нават і там вытворчасьць аўтобусаў ЛАЗ была спыненая. Сёньня ЛАЗу фактычна не існуе, прадпрыемства ў Днепрадзяржынску, станам на 2017 год сканцэнтравалася на вытворчасьці глушнікоў да ВАЗу ды паслугах аўтасэрвіса. Частка ўкраінскіх аналітыкаў ды бізнэсмэнаў публічна заяўлялі пра наяўнасьць прыкметаў мэтанакіраванага давядзеньня да банкруцтва ды зьнішчэньня ЛАЗу расейскімі ўласьнікамі.